ଆଇପିଏଲ ୨୦୨୧ (IPL 2021) ଓ ଘରୋଇ କ୍ରିକେଟରେ ଭଲ ପ୍ରଦର୍ଶନ ସତ୍ତ୍ୱେ ଇଂଲଣ୍ଡ ଗସ୍ତ ପାଇଁ ପୃଥ୍ୱୀ ଶ' (Prithvi Shaw) ଜାତୀୟ ଦଳରେ ଚୟନ ହୋଇ ନାହାଁନ୍ତି । ମିଡିଆ ରିପୋର୍ଟ ଅନୁଯାୟୀ, ବିସିସିଆଇ ଶ'ଙ୍କୁ କହିଛି ଯେ ଯଦି ସେ ଟିମ୍ ଇଣ୍ଡିଆକୁ ଫେରିବାକୁ ଚାହାଁନ୍ତି ତେବେ ପ୍ରଥମେ ତାଙ୍କୁ ନିଜ ଓଜନ ହ୍ରାସ କରିବାକୁ ପଡିବ ।
ପୃଥ୍ୱୀ ଶ'
Share this:
ନୂଆ ଦିଲ୍ଲୀଃ ଆଇପିଏଲ୍ ୨୦୨୧ (IPL 2021) ଓ ଘରୋଇ କ୍ରିକେଟରେ ଭଲ ପ୍ରଦର୍ଶନ କରିବା ସତ୍ତ୍ୱେ ଓପନର ପୃଥ୍ୱୀ ଶ' (Prithvi Shaw) ବିଶ୍ୱ ଟେଷ୍ଟ ଚାମ୍ପିଅନସିପ ପାଇଁ (World Test Championship) ଜାତୀୟ ଦଳରେ ସ୍ଥାନ ପାଇ ନାହାଁନ୍ତି ଓ ଇଂଲଣ୍ଡ ଗସ୍ତ ପାଇଁ ଚୟନ ହୋଇଥିବା ଭାରତୀୟ ଦଳରେ ମଧ୍ୟ ତାଙ୍କୁ ସ୍ଥାନ ମିଳିନାହିଁ । ପୃଥ୍ୱୀ ଶ'ଙ୍କୁ ଚୟନ ନ କରିବାର କାରଣ ବର୍ତ୍ତମାନ ପ୍ରକାଶ ପାଇଛି । ବାସ୍ତବରେ ଚୟନକର୍ତ୍ତାମାନେ ଚାହାଁନ୍ତି ଯେ ଭାରତୀୟ ଦଳକୁ ଫେରିବା ପୂର୍ବରୁ ଶ' ନିଜର କିଛି ଓଜନ ହ୍ରାସ କରନ୍ତୁ ।
ବିସିସିଆଇର ଏକ ସୂତ୍ର ଟାଇମ୍ସ ଅଫ୍ ଇଣ୍ଡିଆକୁ କହିଛି ଯେ ପୃଥ୍ୱୀଙ୍କ ବୟସ ମାତ୍ର ୨୧ ବର୍ଷ ସତ୍ତ୍ୱେ ପଡ଼ିଆରେ ସେ ବହୁତ ମନ୍ଥର ଅଟନ୍ତି । ତାଙ୍କର ଓଜନ ହ୍ରାସ କରିବା ଆବଶ୍ୟକ ରହିଛି । ଅଷ୍ଟ୍ରେଲିଆ ଗସ୍ତ ସମୟରେ ତାଙ୍କ ଫିଲ୍ଡିଂ ବିଷୟରେ ମଧ୍ୟ ପ୍ରଶ୍ନ ଉଠିଥିଲା । ତାଙ୍କ ମଧ୍ୟରେ ଏକାଗ୍ରତାର ଅଭାବ ଥିଲା । ତେବେ ସେଠାରୁ ଫେରିବା ପରେ ସେ ନିଜ ଖେଳର ଉନ୍ନତି ପାଇଁ କଠିନ ପରିଶ୍ରମ କରିଥିଲେ ।
ଏହା ପ୍ରଥମ ଥର ନୁହେଁ ଯେ ଜଣେ ଖେଳାଳିଙ୍କୁ ତାଙ୍କ ଓଜନ ବିଷୟରେ ପରାମର୍ଶ ଦିଆଯାଇଛି । ପୃଥ୍ୱୀ ଶ' ପୂର୍ବରୁ ଋଷଭ ପନ୍ତ ମଧ୍ୟ ତାଙ୍କ ଓଜନ ପାଇଁ ସମାଲୋଚିତ ହୋଇଥିଲେ । ଅବଶ୍ୟ ଏହା ପରେ ପନ୍ତ ଏହାକୁ ଠିକ୍ କରିବା ପାଇଁ କଠିନ ପରିଶ୍ରମ କରିଥିଲେ । ସେ ମଧ୍ୟ ଏହାର ଲାଭ ପାଇଲେ । ଏକ ସମୟରେ ତାଙ୍କୁ ସମସ୍ତ ତିନୋଟି ଫର୍ମାଟ୍ର ଦଳରୁ ବାହାର କରି ଦିଆଯାଇଥିଲା । ଏଥି ସହିତ ବର୍ତ୍ତମାନ ପନ୍ତ ଟେଷ୍ଟ, ODI ଓ ଟି ୨୦ ର ତିନୋଟି ଫର୍ମାଟରେ ପନ୍ତ ଦଳର ଏକ ଗୁରୁତ୍ୱପୂର୍ଣ୍ଣ ଖେଳାଳି ହୋଇପାରିଛନ୍ତି ।
ବୋର୍ଡ ସୂତ୍ର ଅନୁଯାୟୀ ଶ'ଙ୍କୁ ମଧ୍ୟ ପନ୍ତଙ୍କ ଅନୁସରଣ କରିବାକୁ ପଡିବ । ଆଗାମୀ କିଛି ଟୁର୍ନାମେଣ୍ଟରେ ଶ'ଙ୍କୁ ବ୍ୟାଟ୍ ସହିତ ସମାନ କାର୍ଯ୍ୟ କରିବାକୁ ପଡିବ । କାରଣ ଅଧିକାଂଶ ସମୟରେ ସେ ଭଲ ପ୍ରଦର୍ଶନ ପରେ ଜାତୀୟ ଦଳରେ ମନୋନୀତ ହୋଇଛନ୍ତି । କିନ୍ତୁ ଏହାପରେ ସେ ଏହି ସୁଯୋଗକୁ ସଦୁପଯୋଗ କରିବାରେ ବିଫଳ ହୋଇଛନ୍ତି । ଏହି କାରଣରୁ ସେ ଅନ୍ତର୍ଜାତୀୟ କ୍ରିକେଟରେ ସଂଘର୍ଷ କରୁଥିବା ଦେଖିବାକୁ ମିଳିଛି ।
ଶ' ଚଳିତ ବର୍ଷ ବିଜୟ ହଜାରେ ଟ୍ରଫିରେ ୮୨୭ ରନ୍ ସଂଗ୍ରହ କରିଥିଲେ । ଟୁର୍ନାମେଣ୍ଟ ଇତିହାସରେ ଯେକୌଣସି ଗୋଟିଏ ସିଜନରେ ଏହା ସର୍ବାଧିକ ରନ୍ । ସେ ତିନିଥର ଟୁର୍ନାମେଣ୍ଟରେ ୧୫୦ ରୁ ଅଧିକ ରନ୍ କରିଥିଲେ । ଯାହା ଅପାକୁ ଆପେ ଏକ ରେକର୍ଡ । ଏହା ବ୍ୟତୀତ ଆଇପିଏଲ୍ ୨୦୨୧ ରେ ତାଙ୍କୁ ମଧ୍ୟ ଉତ୍କୃଷ୍ଟ ରୂପରେ ଦେଖିବାକୁ ମିଳିଥିଲା   । ଶ' ଆଇପିଏଲର ଆଠଟି ମ୍ୟାଚରେ ୧୬୬.୪୮ ହାରରେ ୩୦୮ ରନ୍ ସଂଗ୍ରହ କରିଛନ୍ତି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
